Diari Oficial de la Generalitat Valenciana


Sumari del DOGV 4281, del 28-06-2002 (2002/6874)

ACORD de 23 de maig de 2002, de la Comissió Territorial d'Urbanisme d'Alacant, relatiu a la modificació puntual del Pla General de Teulada al c/ de l'Alzina de la Urbanització El Bosque.
------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4281

Data del DOGV
:   28-06-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/6874


Data del document
:   23-05-2002

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Teulada
    * pla d'urbanisme

ACORD de 23 de maig de 2002, de la Comissió Territorial d'Urbanisme d'Alacant, relatiu a la modificació puntual del Pla General de Teulada al c/ de l'Alzina de la Urbanització El Bosque. [2002/6874]
  
Vist l'expedient de referència i a partir dels antecedents i les consideracions següents:
  
Antecedents de fet
  
Primer
  
L'Ajuntament, en sessió plenària de 10 d'octubre de 1998, va acordar la seua exposició pública de la qual es va informar per mitjà d'anuncis en el Diari Oficial de la Generalitat Valenciana d'1 de febrer de 1999 i en el diari Información de 20 de novembre de 1998, sense que es presentaren al·legacions, es va aprovar provisionalment el 4 de juny de 1999.
  
Segon
  
La documentació està integrada per memòria informativa i justificativa i plans d'informació i ordenació.
  
Tercer
  
L'objecte del present expedient és la realineació d'un dels vials situats en la partida de la Cometa, en la Urbanització El Bosque, en concret la prolongació del c/ de l'Alzina. El Pla General del municipi qualifica este sòl d'urbà, zona 2, subzona 2.2, destinat a habitatge unifamiliar aïllat amb parcel·la mínima de 800 m² i apareix reflectida en la documentació gràfica del Pla General referent a la zona sud, pla núm. B-4, full 7.
  
La modificació pretesa es justifica a partir del fet que ?causa perjuí a una parcel·la ja existent en travessar-la i deixar un cantó de terreny residual de proporcions reduïdes- al mateix temps que ?la solució que es presenta fa més natural la continuació del c/ de l'Alzina?, i queda afectat exclusivament el vial en qüestió, sense que sofrisca modificació la resta dels paràmetres; així, la superfície destinada a vials no es disminuïx i la seua longitud és la mateixa.
  
A fi d'esmenar les observacions assenyalades en Acord de la Comissió Informativa d'Urbanisme, de 24 de gener de 2001, l'Ajuntament de Teulada procedix a realitzar la sessió plenària amb data 6 d'abril de 2001, en la qual s'adopta, per majoria absoluta, entre d'altres, el següent acord: «Primer. Ratificar, com d'iniciativa municipal, els Projectes de Modificació Puntual del Pla General següents: Modificació Puntual del PGOU en c/ de l'Alzina. Tot això als efectes previnguts en els articles143 i 145 del RPCV, i s'aprova al mateix temps els plans rectificats corresponents». Així mateix, els documents integrants del projecte han sigut subscrits per tècnic competent al servici de l'administració municipal i es corregix d'esta manera el defecte procedimental advertit?.
  
Consideracions tecnicojurídiques
  
Primera
  
La tramitació ha sigut de conformitat amb el que establix l'article 38, per remissió del 55.1 i concordants, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (LRAU) i l'article 174 del Reglament de Planejament de La Comunitat Valenciana (RPCV), aprovat per Decret 201/1998, de 15 de desembre de 1998, del Govern Valencià.
  
Segona
  
La documentació es considera completa, als fins que es pretenen, segons l'article 27 de la LRAU i el seu Reglament.
  
Tercera
  
La modificació que s'examina suposa la introducció d'alteracions en l'ordenació detallada del sòl urbà. Tal com reiteradament ha establit la jurisprudència, la determinació concreta de la qualificació d'uns terrenys inclosos en el sòl urbà s'emmarca clarament dins de la discrecionalitat del planejament urbanístic, i, en estos casos, l'administració té àmplia llibertat per a elegir, entre les alternatives possibles, la forma en què el territori ha de quedar ordenat. Així mateix, són les citades matèries determinacions urbanístiques que tracen, junt amb altres, el model físic d'una convivència purament local, sense incidència en interessos supralocals, per la qual cosa, quan d'estes determinacions es tracte, aquella discrecionalitat ha de ser actuada per l'Ajuntament, des de la representació que li conferix la seua legitimació democràtica.
  
La LRAU arreplega clarament esta línia jurisprudencial. Així, l'article 40 d'esta llei autonòmica, després d'explicitar les comeses autonòmiques que permeten formular objeccions a l'aprovació definitiva del planejament municipal, establix que li està vedat a la resolució autonòmica d'aprovació qüestionar la interpretació de tal interés formulada pel municipi des de la seua pròpia representativitat. Com s'indica en el preàmbul de la LRAU, esta Llei atribuïx a la política municipal gestora de l'urbanisme un espai de decisió propi, en el que els òrgans representatius de la col·lectivitat local podran apreciar l'oportunitat de les iniciatives urbanístiques que se li plantegen. Hi ha únicament, en supòsits com el que ens ocupa, un control autonòmic de legalitat, ja que, com assenyala l'article 40.1, últim paràgraf, de la LRAU, ?la Generalitat no podrà aprovar definitivament els plans que incorren en infracció d'una disposició legal estatal o autonòmica?.
  
Quarta
  
Les determinacions contingudes en el present expedient es consideren, en línies generals, correctes des del punt de vista de les exigències de política urbanística i territorial de la Generalitat Valenciana, tal com s'arreplega en l'article 40 de la LRAU.
  
Cinquena
  
La Comissió Territorial d'Urbanisme, a proposta del director general d'Urbanisme i Ordenació Territorial, és l'òrgan competent per a l'emissió de dictàmens de resolució sobre l'aprovació definitiva de modificacions de plans de municipis de menys de 50.000 habitants, de conformitat amb el que disposen els articles 55.1 i 39 de la LRAU, en relació amb els articles 9.1 i 10.a del Reglament dels Òrgans Urbanístics de la Generalitat Valenciana, aprovat per Decret 77/96, de 16 d'abril, del Consell.
  
Vists els preceptes legals citats, la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú en la seua redacció donada per la Llei 4/1999 i la resta de disposicions de general i pertinent aplicació, la Comissió Territorial d'Urbanisme acorda:
  
1. Aprovar definitivament la modificació del Pla General en el c/ de l'Alzina de la Urbanització El Bosque, del municipi de Teulada.
  
2. Publicar íntegrament el present acord d'aprovació en el Diari Oficial de la Generalitat Valenciana a l'efecte de la seua immediata entrada en vigor, de conformitat amb el que disposen els apartats 2 i 4.b) de l'article 59 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, ja que no té el document de normes urbanístiques.
  
Contra el present acord, que no posa fi a la via administrativa, es podrà interposar recurs d'alçada davant del conseller d'Obres Públiques, Urbanisme i Transports, en el termini d'un mes, segons disposen els articles 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la seua redacció donada per la Llei 4/1999, de 13 de gener, i l'article 14.2 del Reglament dels Òrgans Urbanístics de la Generalitat Valenciana.
  
Alacant, 23 de maig de 2002.- La secretària de la Comissió Territorial d'Urbanisme: Rosario Berjón Ayuso.